Paraskevi Papachristou

Paraskevi Papakhrístou, ou Paraskeví Papakhrístou (en grego, Παρασκευή Παπαχρήστου, coñecida tamén internacionalmente como Paraskeví Papajristou, e alcumada Vula (en grego, Βούλα), nada en Atenas o 17 de abril de 1989,Paraskevi Papachristou. Perfil na  Asociación Internacional de Federacións de Atletismo (IAAF). é unha atleta grega especializada en triplo salto (e tamén en salto de lonxitude). Gañou dúas medallas de ouro en Campionatos de Europa de atletismo Sub-23, e representou a Grecia no Campionato do mundo de atletismo de 2011. Foi eliminada do equipo grego para os Xogos Olímpicos de 2012 de Londres polo Comité Olímpico Grego debido a un comentario indebido que fixo en 2011. Pararticipou na final dos Xogos Olímpicos de 2016 en Río de Janeiro, ocupando o oitavo lugar.

 Traxectoria 
 2008 - 2012 
Papachrístou consguiu a medalla de bronce no Campionato de mundo de atletismo júnior de 2008. 

En 2009 competiu no Campionato de Europa en pista cuberta e pasou a rolda de cualificación cun salto de 14,47 m. Porén, na final, lesionouse e non puido rexistrar un salto válido. Despois de obter a medalla de bronce nos Xogos Mediterráneos, participou no Campionato do mundo sen chegar á rolda final. Pero ese mesmo ano gañou a medalla de ouro no Campionato de Europa de atletismo Sub-23. 

Durante a tempada en pista cuberta (indoor) de 2011, participou nas roldas clasificatorias do Campionato de Europa de atletismo in door, sen chegar á final. Porén, obtivo a mellor marca persoal, de 14,72 m, en xuño en Chania (Creta), unha marca que ocupa o terceiro posto entre as triplistas gregas, detrás de Hrysopiyi Devetzi e Paraskevi Tsiamita. Este salto foi tamén o segundo mellor logrado por unha atleta europea Sub-23, tras do récord de Anna Beatykh, de 14,79 m.Greek triple jumper Papahristou records second best European U23 mark in Haniá . European Athletics (2011-06-12). Consultada o 16 de agosto de 2018. Posteriormente defendeu con éxito a súa medalla de ouro no Campionato de Europa Sub-23 celebrado en Ostrava (República Checa).

 Expulsadada dos Xogos Olímpicos de 2012 
Papachrístou ía ompetir nas Olimpíadas de Verán do 2012, pero foi expulsada do equipo grego o 25 de xullo dese ano despois de que publicara na súa conta de Twitter un comentario pretendidamente humorístico que facía referencia a un pequeno gromo de febre do Nilo Occidental en Grecia que infectou polo menos a cinco persoas, das que unha delas morreu, e que algunhas persoas consideranron racista: JO : une athlète exclue pour racisme, Le Figaro, 25 de xullo 2012. Conmsultado o 17 de agosto de 2018.

O chío,chío, 3ª acep., no Dicionario da RAG. polo que se disculpou alegando ser unha broma desafortunada e intranscenente, foi, porén, condenado polo Comité Olímpico Grego por ser contrario aos valores e ideais olímpicos. O chío foi:

 2013 - 2018 

En maio de 2013, a Federación Grega de Atletismo suspendeu a sanción deportiva con efectos partir do 4 de xaneiro de 2013, declarando que os resultados da atleta lle serían devoltos se comezaba a adestrar cun adestrador aprobado e reanudaba as competicións de alto nivel.

miniatura|250px|Paraskeví Papachristou na Primeira Liga do Campionato de Europa por equipos (2015).

Papachristou tomou un descanso da pista e regresou en 2015, despois do nacemento da súa fila, con George Pomaski como adestrador. 

O 19 de marzo de 2016, no Campionato do mundo de atletismo en pista cuberta de Portland gañou a medalla de bronce cun salto de 14,15 m, o seu único válido na competición.Afternoon Session Blog Thu 17 2016 IAAF World Indoor Championships. Resultados . Consultado o 17 de agosto de 2018. Nos días 18 e 19 de xuño dese ano proclalmouse, en Patras, campioa de Grecia de salto de lonxitude (6,56 m) e de triplo salto (14,07 m). E o
10 de xullo dese mesmo ano, a ateta grega gañou a medalla de bronce no Campionato de Europa de atletismo celebrado en Ámsterdam, cun salto de 14,47 m, cerca da medalla de ouro da portuguesa Patrícia Mamona (14,58 m) e da medalla de prata da ucraína nacionalizada israelí Hanna Knyazyeva-Minenko (14,51 m).European Athletics Championships. Amsterdam. Results  Consultado o 17 de agosto de 2018.

O 4 de marzo de 2017 consguiu a medalla de bronce no Campionato de Europa de atletismo en pista cuberta de Belgrado, cun salto de 14,24 m, a súa mellor marca da temporada.  

O 3 de marzo de 2018 a grega terminou 6ª na final do Camionato do mundo de atletismo en pista cuberta de Birmingham cun salto de 14,05 m. O 20 de xullo, no Campionato dos Balcáns, Papachristou gañou a medalla de ouro cun salto de 14,74 m, aínda que o vento era ilegal (+2,1 m/s) para ser homologada a marca. 20 de xullo de 2018. Consultado o 17 de agosto de 2018.   

Finalmente, o 8 de agosto de 2018, durante a rolda de clasificación no Campionato de Europa de atletismo, Papachristou cualificouse para a final cun salto de 14,49 m, cun gran vento en contra (-3,0 m/s). Dous días despois, a atleta grega de 29 anos gañou o seu primeiro gran título internacional no Estadio Olímpico de Berlín grazas a un mellor salto de 14,60 m, por diante da alemá Kristin Gierisch (14,45 m) e a española (galega) Ana Peleteiro (14,44 m). .

 Vida privada 
É nai dunha filla chamada Kostadina, nada en novembro de 2014.

 Palmarés 
+ Data Competición Lugar Resultado Marca2008Campionato do mundo júnior de atletismo Bydgoszcz 3ª 13,74 m2009Campionato de Europa de atletismo en pista cuberta Turín final NMXogos MediterráneosPescara 3ª 14,12 mCampionato de Europa de atletismo promesas (sub-23)Kaunas 1ª 14,34 m2011Campionato de Europa de atletismo por equiposIzmir 1ª 14,09 mCampionato de Europa de atletismo promesasOstrava 1ª 14,40 m2012Campionato de Europa de atletismoHelsinqui 11ª 13,89 m2013Campionato de Europa de atletismo por equiposGateshead (Tyne e Wear, R.U.) 6ª 13,69 m2015Campionato de Europa de atletismo por equiposHeraklion (Creta) 1ª 13,99 mCampionato dos Balcáns de atletismoPitești (Romenia) 4ª 13,56 m2016Campionato do mundo de atletismo en pista cubertaPortland 3ª  14,15 mCampionato de Europa de atletismoÁmsterdam 3ª 14,47 mXogos OlímpicosRío de Janeiro 8ª  14,26 mDiamond League (Liga Diamante) 3ª 20 puntos2017Campionato de atletismo dos Bacáns Belgrado 1ª  14,19 mCampionato de Europa de atletismo en pista cubertaBelgrado 3ª 14,24 mCampionato de Europa de atletismo por equiposLille 1ª 14,24 m2018Campionato do mundo de atletismo en pista cubertaBirmingham 6ª 14,05 mCampionato dos Balcáns de atletismoStara Zagora (Bulgaria) 1ª  14,74 mCampionato de Europa de atletismoBerlín 1ª  14,60 m

 Marcas persoais 
DataEspecialidadeLugarMarca 8 de xuño de 2016Triplo saltoFilothei, Grecia14,73 m6 de marzo de 2009Triplo salto (pista cuberta)Turín, Italia14,47 m15 de xuño de 2012Salto de lonxitudeAtenas, Grecia6,60 m4 de febreiro de 2016Salto de lonxitude (pista cuberta)Pireo, Grecia6,44 m 

 Notas 

 Véxase tamén 

 Ligazóns externas 

 Perfil na IAAF .

Categoría:Atletas olímpicos de Grecia
Categoría:Nados en 1989
Categoría:Nados en Atenas
Categoría:Triplistas
Categoría:Atletas nos Xogos Olímpicos de 2016
Categoría:Atletas nos Xogos Olímpicos de 2020